12/06/2012 | Administración LocalMunicipal
Pontedeume
Anuncio de aprobación bases específicas e convocatoria de catro prazas de Policía Local de Administración Especial incluídas na OEP 2011

Esta Concellería-delegada mediante Resolución nº 237/2012, do 4 de xuño, resolveu aprobar as bases específicas da convocatoria para a provisión en propiedade con funcionarios de carreira de catro prazas de Policía Local, pertencentes á escala de Administración Especial, subescala de Servicios Especiais, tres prazas polo sistema de oposición e unha por concurso para mobilidade, incluídas na oferta de emprego público do Concello de Pontedeume para 2011 e convocar as correspondentes probas selectivas. Constitúe a finalidade desta convocatoria a provisión en propiedade de catro prazas vacantes de funcionarios de carreira que se inclúen na oferta de emprego público do ano 2011 (BOP nº 247 do 29.12.2011 e DOG nº 5 do 09.01.2012) do Concello de Pontedeume, coa seguinte descrición: Denominación: Policía Local Nº Plazas: Catro (4) Tipo de persoal: Funcionario de carreira (Administración Especial, Servizos Especiais, Corpo da Policía Local). Escala: Básica Categoría: Policía Grupo: C Subgrupo: C1 Nivel: 16 Funcións: As establecidas na Relación de Postos de Traballo e na normativa vixente. Tres prazas de novo ingreso por oposición libre e unha praza de mobilidade, por concurso de méritos, segundo baremo contindo no Anexo II á presente convocatoria. A praza non cuberta por mobilidade agregarase, na mesma convocatoria, ás de novo ingreso. As retribucións correspondentes ás citadas prazas, fixadas conforme ao establecido na lexislación vixente e concretadas no orzamento e na relación de postos de traballo. Para ser admitido ás probas selectivas de acceso ás prazas que se convocan os aspirantes deberán reunir os seguintes requisitos, referidos todos eles á data na que termine o prazo de presentación de instancias: A. Para participar na quenda libre: 1. Ser cidadán/cidadá español/a 2. Superar os 18 anos de idade e non ter cumpridos os 36 anos.3. Ter unha estatura mínima de 1,65 m os homes e 1,60 m as mulleres. Este requisito comprobarase inmediatamente antes do comezo do primeiro exercicio do proceso selectivo, quedando excluído do proceso quen non teña a altura mínima esixida nestas bases.4. Estar en posesión da titulación esixible para o acceso como funcionario do grupo C1, conforme á normativa de función pública, título de Bachiller ou técnico, ou equivalentes, consonte co disposto no artigo 4 da Orde do Ministerio de Educación EDU/1603/2009, do 10 de xuño (BOE nº 146 do 17.06.2009). 5. Estar en posesión dos permisos de conducir das clases A2 e B con BPT 6. Non ter sido condenado/a por delito doloso, nin estar inhabilitado/a para o exercicio das funcións públicas, nin separado/a do servizo das administracións públicas mediante expediente disciplinario ou resolución xudicial firme. Será aplicable, non obstante, o beneficio da rehabilitación, segundo as normas penais e administrativas, que o aspirante deberá acreditar mediante o correspondente documento oficial.7. Compromiso por escrito de portar armas durante o servizo e, se é o caso, chegar a utilizalas nos casos e circunstancias legalmente establecidas, que o aspirante presentará en forma de declaración xurada.8. Acreditar a aptitude física, presentando, xunto coa instancia, un certificado médico oficial, no que conste expresamente que o/a aspirante reúne as condicións físicas e sanitarias necesarias e suficientes para realizar os exercicios físicos que están especificados na correspondente proba da oposición. A presentación do certificado non excluirá as comprobacións posteriores do que reflicte ese certificado médico. Os anteriores requisitos deberanos posuír os/as aspirantes con referencia ao último día do prazo para presentar as instancias da convocatoria e conservaranos, polo menos, ata a data de nomeamento. Será nulo o nomeamento como funcionario/a dos/as aspirantes que estean incursos/as en causas de incapacidade, de conformidade coa normativa vixente. B. Para participar no concurso para a mobilidade de funcionarios doutros corpos da Policía Local de Galicia, os requisitos son: 1.- Estar en posesión do título de Bacharelato, técnico de formación profesional ou calquera outro equivalente, segundo as disposicións educativas sobre a materia. Así mesmo, e para estes efectos, para o acceso ás prazas do grupo C1 ou equiparadas, a superación das probas de acceso á Universidade para maiores de 25 anos, homologadas polo órgano competente, considerarase equivalente á obtención do título de Bacharel ou Formación Profesional de segundo grao. A validación a acreditación da cal se esixe deberá presentarse mediante certificación emitida polo órgano competente ao respecto.2.- Ostentar, en propiedade, a categoría de Policía noutros corpos de Policia Local da Comunidade Autónoma de Galicia.3.- Ter unha antigüidade mínima de cinco anos na citada categoría.4.- Faltar, como mínimo, 12 anos para o pase previsto á situación de segunda actividade.1. As instancias solicitando tomar parte nos procesos selectivos, co modelo oficial ou normalizado que figura como anexo III destas bases, dirixiranse á Alcaldía da Corporación e presentaranse no Rexistro Xeral do Concello, debidamente cumprimentadas, durante o prazo de 20 días naturais contados dende o seguinte hábil ao da publicación do anuncio da convocatoria no BOE. Poderán, así mesmo, remitirse as instancias na forma prevista no artigo 38.4 da Lei 30/1992. Se consonte este precepto se presentare a instancia vía correo, deberá aparecer o selo da corrrespondente oficina de correos na devandita solicitude. Noutro caso, só a data de inscripción da instancia no rexistro xeral do Concello será a que se teña en conta para todos os efectos. A instancia conterá, alomenos, os datos persoais do aspirante, seu enderezo para os efectos das notificacións e a denominación da praza convocada á que opta.2.- Á instancia acompañarase inescusablemente: A. Prazas de novo ingreso: 1.- Fotocopia compulsada do DNI.2.- Fotocopia compulsada da titulación requirida.3.- Fotocopia compulsada dos permisos de conducir das clases A2 e B con BPT 4.- O certificado médico oficial no que conste expresamente que o/a aspirante reúne as condicións físicas e sanitarias necesarias e suficientes para realizar os exercicios físicos que están especificados na correspondente proba da oposición. A data de expedición do certificado deberá ser dentro do prazo de presentación de instancias.5.- A declaración xurada e por escrito do compromiso de portar armas e, se é o caso, de chegar a utilizalas.6.- Carta de pagamento ou xustificante acreditativo do pagamento dos dereitos de exame. Os dereitos de exame só serán devoltos aos que non fosen admitidos ás probas selectivas por non reunir os requisitos esixidos.7.- Copia compulsada do certificado ou título acreditativo de coñecemento da lingua galega Celga 4 ou equivalente, para os efectos da exención prevista no exercicio correspondente. B.- Praza por mobilidade: 1.- Fotocopia compulsada do DNI.2.- Certificación emitida polo Concello de orixe que acredite os requisitos do apartado B, puntos 2, 3 e 4 da base cuarta da convocatoria.3.- Fotocopia compulsada da titulación requirida.4.- Carta de pagamento ou xustificante acreditativo do pagamento dos dereitos de exame. Os dereitos de exame só serán devoltos aos que non fosen admitidos ás probas selectivas por non reunir os requisitos esixidos.5.- Acreditación dos méritos alegados mediante presentación de orixinais ou fotocopia compulsada dos certificados e/ou títulos dos mesmos, non tomándose en consideración, e polo tanto non valorándose, aqueles méritos que non queden debidamente xustificados en todos os seus extremos no prazo de presentación de instancias. Os dereitos de exame fíxanse en 15,00 euros. O ingreso efectuarase na conta do Concello de Pontedeume na entidade BBVA co CCC 0182-5260-90-0000017595, concepto: Dereitos exame Policía Local.1. Expirado o prazo de presentación de instancias, a Alcaldía ou órgano delegado ditará resolución no prazo máximo dun mes, declarando aprobada a listaxe provisional de admitidos e excluídos. Na dita resolución, que se publicará no Boletín Oficial da Provincia e no Taboleiro de Anuncios do Concello, indicarase o nome e apelidos e DNI dos admitidos e excluídos, con expresión das causas da exclusión, e concederase un prazo de 10 días para reclamar, emendar ou corrixir defectos, a teor do disposto no artigo 71 da Lei 30/1992.2. As reclamacións serán aceptadas ou rexeitadas, de ser o caso, na resolución da Alcaldía ou órgano delegado pola que se aprobe a listaxe definitiva de admitidos e excluídos. A dita resolución, que se publicará igualmente no Boletín Oficial da Provincia e no Taboleiro de Anuncios do Concello, deberá conter a composición nominal do tribunal cualificador, con titulares e suplentes, e o lugar, data e hora de comezo dos exercicios. Contra esta resolución poderán interpoñerse os recursos previstos na normativa vixente.3. No suposto de que non houbese ningún excluído, poderá aprobarse directamente a listaxe definitiva de admitidos e excluídos.1.- Composición: 1.1. O tribunal cualificador do proceso selectivo designaranse de conformidade co disposto no artigo 60 da Lei 7/2007, do 12 de abril, do Estatuto Básico do Empregado Público, acorde coas previsións do artigo 34 da Lei 4/2007, de coordinación de policías locais de Galicia, no artigo 4 do Real decreto 896/1991 de 17 de xuño, e no artigo 11 do Regulamento xeral de ingreso do persoal ao servizo da Administración Xeral do Estado, aprobado por Real decreto 364/1995, de 10 de marzo, debendo ser órganos colexidados e a composición deberá axustarse aos principios de imparcialidade e profesionalidade dos seus membros, debéndose tender á paridade entre muller e home, consonte co artigo 36 da Lei 7/2004, do 16 de xullo.1.2.- A composición do tribunal será: - Presidente: un funcionario de carreira, titular e suplente - Secretaria: a da Corporación e suplente - Vogais: tres titulares e suplentes, funcionarios de carreira. Todos os membros do Tribunal deberán posuír titulación igual ou superior aos postos de traballo obxecto da convocatoria. A desinación nominal dos membros do Tribunal incluirá a dos respectivos suplentes e publicarase, como mínimo, no Boletín Oficial da Provincia e no taboleiro de edictos do Concello, xunto coa publicación da relación definitiva dos admitidos.1.3.- A pertenza ao órgano de selección será sempre a título individual, non podendo ostentarse esta en representación ou por conta de ninguén.1.4.- Os membros do tribunal deberán reunir os requisitos establecidos nos artigos 11 do Real decreto 364/1995, do 10 de marzo, e 34.2 do Decreto lexislativo 1/2008, do 13 de marzo, polo que se aproba o texto refundido da Lei da función pública de Galicia, no sentido de que non poderán estar compostos maioritariamente por funcionarios dos corpos ou escalas de que se trate, e que todos os membros do tribunal deberán contar con titulación ou especialización igual ou superior á esixida para o acceso á praza ou prazas que se convoquen.2.- Abstención e recusación: 2.1. Os membros do tribunal deberán absterse de formar parte destes e de intervir cando concorra algunha das circunstancias sinaladas no artigo 28.2 da Lei 30/1992. Tampouco poderán formar parte do tribunal os funcionarios que realizasen tarefas de preparación de aspirantes a probas selectivas nos cinco anos anteriores á publicación da correspondente convocatoria. Os membros do tribunal que estean incursos nalgunha desas causas deberán comunicalo inmediatamente á autoridade convocante, quen resolverá o procedente.2.2. Os aspirantes poderán recusar aos membros dos tribunais, de acordo co establecido no artigo 29 da Lei 30/1992.3. Constitución e actuación: 3.1. O tribunal non poderá constituírse nin actuar sen a asistencia, como mínimo, da metade máis un dos seus membros titulares ou suplentes, indistintamente. En todo caso requerirase a asistencia do presidente e do secretario, titulares ou suplentes. As decisións adoptaranse por maioría de votos dos membros presentes, resolvendo en caso de empate o voto de calidade do presidente do tribunal.3.2. A actuación do tribunal axustarase estrictamente ás bases da convocatoria. Non obstante, o tribunal resolverá as dúbidas que xurdan da súa aplicación e poderá tomar os acordos que correspondan para aqueles supostos non previstos nas bases.3.3. O tribunal poderá acordar a incorporación de asesores especialistas para todas ou algunhas das probas, cando así o estime necesario ou conveniente. Estes asesores, que actuarán con voz pero sen voto, limitaranse a valorar os exercicios correspondentes á súa especialidade técnica e colaborarán co tribunal exclusivamente sobre a base da dita especialidade.3.4. Para os efectos de percepción de indemnizacións por asistencia coma membros dos tribunais, estes terán a categoría que lles corresponda, segundo o establecido no Real decreto 462/2002, do 24 de marzo.4. Vinculación das resolucións dos Tribunais: O Presidente da Corporación resolverá de acordo coa proposta do tribunal, que erá carácter vinculante, sin que, en ningún caso, poda declarase que teñen superado asp probas selectivas un número maior de aspirantes superior ao das prazas convocadas. O proceso de selección constará de dúas fases: O procedemento de selección constará de cinco probas, de carácter obrigatorio e eliminatorio, a realizar pola orde con que se regulan na presente Base. Para pasar ao seguinte exercicio será necesario que os/as aspirantes acaden a cualificación mínima establecida para cada un deles. Os aspirantes deberán acudir ás probas nas horas e datas dos respectivos chamamentos, sen posibilidade de aprazamento calquera que for a causa que lles impedir acudir, agás que a escusa sexa posible por ter amparo nun precepto legal, así como nos casos de aspirantes embarazadas, ou en período de parto ou posparto, debidamente acreditados, nos que poderase aprazar para as aspirantes en que concorra a dita circunstancia ata seis meses o desenvolvemento das probas físicas que lles correspondese efectuar, prazo que podería prorrogarse como máximo outros seis meses en caso xustificado. Este aprazamento das probas físicas non afectará por si só ao resto das probas. En calquera caso, daráselle por superado o proceso selectivo a aqueles aspirantes que obtivesen unha puntuación final que non puider ser acadada, aínda coa obtención da máxima puntuación posible nas probas físicas aprazadas, polas aspirantes que se acollesen ao dereito de aprazamento As mulleres embarazadas que prevexan que polas circunstancias derivadas do seu avanzado estado de xestación e previsión de parto, ou eventualmente primeiros días do puerperio, a súa coincidencia coas datas de realización de calquera dos exames ou probas previstos no proceso selectivo poderán poñelo en coñecemento do tribunal, xuntando á comunicación o correspondente informe médico oficial. A comunicación deberá realizarse co tempo suficiente e o tribunal determinará con base na información de que dispoña, se procede ou non realizar a proba nun lugar alternativo ou ben un aprazamento da proba, ou ben ambas as medidas as conxuntamente. En ningún caso as probas de recoñecemento médico estimarán como circunstancias negativas para os efectos do proceso selectivo, calquera que fose derivada da situación de embarazo e lactación. Á solicitude da muller que acredite atoparse nestas circunstancias, os tribunais poderán determinar que estas probas se realicen en calquera outra fase ou momento do proceso selectivo. Tamén o tribunal poderá sinalar razoadamente de oficio, oída a afectada, unha data apropiada segundo as condicións da muller que se atope nestas circunstancias. Facultase ao tribunal cualificador, unha vez finalizada a proba de coñecementos, para establecer por orden decrecente de puntuación a porcentaxe de aspirantes que deban desenvolver o resto das probas, por quendas consecutivas de resultar necesario, cuxo número non será inferior en todo caso ao dobre das prazas convocadas, para poder cumprir co previsto no artigo 13º.2 do Decreto 77/2010, respecto da lista de reserva. A proba de avaliación dos coñecementos dos/as aspirantes deberá amosar a súa preparación intelectual e o dominio dos contidos do temario que se inclúe como Anexo I destas bases. Consistirá na contestación por escrito dun cuestionario de 100 preguntas tipo test, con 4 alternativas de resposta cada unha, que serán propostas polo tribunal. Os/as aspirantes disporán dun tempo máximo de dúas horas para a súa realización. A proba será cualificada polo tribunal de cero a dez puntos, sendo preciso acadar cinco puntos como mínimo. A cualificación farase atendendo a seguinte fórmula: N= (A-F/3)/10. Sendo N= nota final da proba; A= preguntas acertadas; F= preguntas falladas ou non respondidas. A proba de coñecemento da lingua galega estará dirixida á comprobación, por parte do tribunal, de que os aspirantes comprenden, falan e escriben correctamente o galego. Consistirá na tradución directa e/ou inversa dun ou varios textos, en castelán ou galego, nun tempo máximo de 1 hora. Os textos serán elixidos polo Tribunal inmediatamente antes de celebrarse a proba, correspondéndolle ao Tribunal determinar o nivel de coñecementos esixidos para superar a proba. O presente exercicio puntuarase como apto ou non apto. Aqueles aspirantes que estivesen en posesión do título acreditativo do nivel de coñecemento da lingua galega CELGA 4 ou equivalente estarán exentos da realización do presente exame. - Comprobación da estatura: Antes do comezo das probras físicas, levarase a cabo a práctica do control de estatura; serán eliminados aqueles aspirantes que non acaden a estatura mínima de 1,65 metros para os homes e 1,60 metros para as mulleres. Para realizar este exercicio, os/as aspirantes deberán presentarse con roupa deportiva. As probas de aptitude física terán unha cualificación de apto ou non apto. Para obter a cualificación de apto é necesario non superar as marcas establecidas como máximas para as probas A.3.1, A.3.4 e A.3.5, e alcanzar ou superar os mínimos das probas A.3.2 e A.3.3. Os exercicios realizaranse pola orde en que están relacionados e cada un é eliminatorio para realizar o seguinte. Establécense diferentes marcas para cada sexo. As probas realizaranse de forma individual, agás as de velocidade, resistencia xeral e natación que poderán facerse de forma colectiva se así o considera o tribunal cualificador. Nas probas de resistencia xeral e natación, disponse dunha soa posibilidade de execución, no resto permitirase unha segunda realización cando na primeira non se obteña a cualificación de apto. O desenvolvemento de cada unha das probas físicas deberá realizarse en lugares axeitados ao tipo de proba a executar. En todas as probas deberase empregar un sistema de medición que garanta a exactitude e certeza das marcas individuais obtidas por cada opositor. A duración estimada da realización das probas físicas determinarase polo Tribunal, en función do número de aspirantes, ao incio das probas. A.3.1. Proba de velocidade: carreira de 50 metros lisos. Realizarase nunha pista de atletismo ou calquera zona totalmente chaira de terreo compacto. O/a aspirante colocarase na pista no lugar sinalado, podendo realizar a saída de pé ou agachado, sen utilizar tacos de saída. As marcas máximas (en segundos) exixidas para a superación da proba son: Homes: 7,40”. Mulleres: 8,20”. A.3.2. Proba de potencia de tren superior: os homes realizarán flexións de brazos e as mulleres suspensión en barra. A.3.2.1. Flexións de brazos. Realizarase en ximnasio ou campo de deportes. Iniciarase desde a posición de suspensión pura, agarrando a barra coas palmas das mans núas, á fronte, e cos brazos totalmente estendidos. A flexión completa realizarase de maneira que o queixo asome por enriba da barra. Antes de iniciar outra nova flexión será necesario estender totalmente os brazos. Non se permite o balanceo do corpo ou a axuda con movementos das pernas. Contaranse soamente as flexións completas e realizadas correctamente. O número mínimo exixible é de 10 flexións. A.3.2.2. Suspensión en barra. Realizarase en ximnasio ou campo de deportes. O exercicio consiste en quedar, o maior tempo posible, na posición que se describe: brazos flexionados, presa coas palmas da man cara atrás, pernas completamente estendidas e sen tocar o chan, queixo situado por enriba da barra e sen ter contacto con ela. O tempo mínimo exixido para a superación da proba é de 52 segundos. A.3.3. Proba de potencia de tren inferior: salto horizontal. Realizarase en ximnasio ou campo de deportes, con chan horizontal e, coa superficie adecuada para efectuar a medición das marcas. O/a aspirante colocarase de pé detrás dunha liña sen pisala, cos pés separados, paralelos entre si e á mesma altura. Realizará un salto horizontal caendo cos dous pés ao chan Medirase a distancia entre a liña de saída ata a marca do apoio de caída máis próximo á liña. As marcas mínimas exixidas (en centímetros) para a superación da proba son: Homes: 210 cm. Mulleres: 185 cm. A.3.4. Proba de resistencia xeral: carreira de 1.000 metros lisos. Realizarase en pista de atletismo ou en calquera zona totalmente chá de terreo compacto. O/a aspirante colocarase na pista no lugar indicado. A saída realizarase en pé. Será eliminado o corredor que abandone a pista durante a carreira. As marcas máximas (en minutos e segundos) exixidas para a superación da proba son: Homes: 3’30”. Mulleres: 4’10”. A.3.5. Proba de natación: 25 metros estilo libre. Realizarase nunha piscina que permita efectuar o percorrido sen facer viraxes. O/a aspirante poderá colocarse para a saída, ben sobre a plataforma, ben no bordo da piscina, ou ben no interior do vaso, debendo permanecer neste último caso en contacto co bordo da saída. Unha vez que se dea o sinal de saída, os/as aspirantes, ben en mergullo ou por impulsión sobre a parede, segundo a situación de partida adoptada, iniciarán a proba empregando calquera estilo para a súa progresión. As marcas máximas (en segundos) para a superación da proba son: Homes: 24’’. Mulleres: 28’’. Estas probas están dirixidas a determinar as actitudes e aptitudes persoais dos/as aspirantes e a súa adecuación ás funcións policiais que deberán desempeñar, comprobando que presentan un perfil psicolóxico axeitado. Terán que efectuarse e valorarse por persoal especialista. A cualificación global será de apto/non apto. A.4.1. Proba de intelixencia. Realizarase unha valoración do nivel intelectual e doutras aptitudes específicas, explorando todos ou varios dos aspectos seguintes: intelixencia xeral, comprensión e fluidez verbal, comprensión de ordes, razoamento cognitivo, atención discriminativa e resistencia á fatiga intelectual. A.4.2. Probas de personalidade. As probas de personalidade orientaranse a avaliar os trazos da personalidade máis significativos e relevantes para o desempeño da función policial, así como o grao de adaptación persoal e social dos aspirantes. Así mesmo, deberá descartarse a existencia de síntomas ou trastornos psicopatolóxicos e/ou da personalidade. Exploraranse os aspectos que a continuación se relacionan: estabilidade emocional, autoconfianza, capacidade empática e interese polos demais, habilidades interpersoais, control axeitado da impulsividade, axuste persoal e social, capacidade de adaptación a normas, capacidade de afrontamento do estrés e motivación polo traballo policial. Os resultados obtidos nas probas deberán ser obxecto de contraste mediante a realización dunha proba individual, que consistirá na contestación a un cuestionario, formulado verbalmente, coa finalidade de valorar tamén o estado psicolóxico dos candidatos. Deste modo, á parte das características de personalidade sinaladas anteriormente, exploraranse, ademais, os seguintes aspectos: existencia de niveis disfuncionais de estrés ou de trastornos do estado de ánimo; problemas de saúde; consumo excesivo ou de risco de alcohol ou outros tóxicos e grao de medicación; expectativas respecto da función policial. O recoñecemento médico será efectuado por facultativos especialistas e o seu fin é garantir que os/as aspirantes estean en condicións idóneas para o exercicio das funcións policiais propias do posto de traballo. Cualificarase como apto/non apto. Para os efectos da exclusión do/a aspirante, terase en conta o seguinte: 1. Obesidade-delgadeza. Obesidade ou delgadeza manifestas que dificulten ou incapaciten para o exercicio das funcións propias do cargo. Índice de masa corporal (IMC) non inferior a 18,5 nin superior a 29,9. Considerando o IMC como a relación resultante de dividir o peso da persoa expresado en quilos polo cadrado da estatura expresada en metros.2. Calquera enfermidade, padecemento ou alteración de carácter físico, psíquico ou sensorial que, a xuízo dos facultativos médicos, impida, limite ou dificulte o exercicio das funcións policiais. Para os diagnósticos establecidos neste anexo teranse en conta os criterios das sociedades médicas das especialidades correspondentes. As exclusións garantiranse coas probas complementarias necesarias para o diagnóstico Os/as aspirantes que superen as probas selectivas deberán superar un curso obrigatorio de formación na Academia Galega de Seguridade Pública e superar un período de prácticas, de acordo co establecido no artigo 35.2 da Lei 4/2007, do 20 de abril, de coordinación de policías locais, e 16 do Decreto 243/2008, do 16 de outubro, e demáis normativa vixente. Durante o período no que os/as aspirantes permanezan no curso de formación no centro, percibirán as retribucións que a normativa vixente establece para os funcionarios en prácticas con cargo aos orzamentos xerais do concello. O procedemento de selección consistirá nun concurso de méritos de confomidade co baremo recollido no Anexo II da presente convocatoria.1. O lugar, data e hora da celebración dos exercicios das probas selectivas, fixarase na resolución da Alcaldía ou do órgano delegado onde se aprobe a listaxe definitiva de admitidos e excluídos a que se refire a base sétima. Unha vez comezadas as probas selectivas non será obrigatoria a publicación de celebración dos sucesivos exercicios no BOP, senón que será suficente coa súa exposición nos locais onde se celebren as probas e no taboleiro de anuncios do Concello. Os aspirantes serán convocados para cada exercicio con chamamento único, agás casos de forza maior debidamente xustificados e apreciados discrecionalmente polo tribunal. As razóns e probas xustificativas deberanse formular dentro das 24 horas seguintes á celebración do exercicio ao que non comparecesen e, de se apreciar polo tribunal, causarían a suspensión inmediata das probas pendentes ata que fose examinado do anterior exercicio o aspirante interesado. A non presentación dun aspirante a calquera dos exercicios obrigatorios no momento de ser chamado determinará automaticamente a perda do seu dereito a participar nos exercicios e, en consecuencia, quedará excluído do proceso selectivo. Entre o final dunha proba ou exercicio e a celebración do sucesivo deberá transcorrer un prazo mínimo de 48 horas e un máximo de 40 días naturais, agás aqueles casos no que o tribunal considere conveniente a realización de varios exercicios nunha mesma xornada, concedendo aos opositores un descanso mínimo de 30 minutos entre a celebración deles, ou na xornada seguinte, deixando transcorrer un prazo mínimo de 12 horas. Os aspirantes deberán acreditar a súa personalidade co DNI, pasaporte, carné de conducir ou documento semellante que o substitúa.2. A orde de actuación, naqueles exercicios que non poidan realizarse conxuntamente, será a disposta na Resolución de 29 de febreiro de 2012 da Secretaría de Estado de Administracións Públicas do Ministerio de Hacienda y Administraciones Públicas (BOE nº 61 do 12.03.2012). 3. Se durante o desenvolvemento do proceso selectivo chegase a coñecemento do tribunal que algún dos aspirantes carece de calquera dos requisitos esixidos na convocatoria, excluiráselle, logo da audiencia do interesado, comunicándoo no mesmo día á autoridade que convocaou o proceso selectivo.4. Os aspirantes poderán realizar os exercicios, á súa elección, en calquera das dúas linguas oficiais de Galicia.5. Cando nas bases non conste expresamente a duración dunha proba ou exercicio, o tribunal decidirá ao respecto, atendo á natureza e ás característica da dita proba.1. Unha vez terminada a cualificación dos aspirantes, o tribunal publicará no taboleiro de anuncios do Concello e por orde de puntuación decrecente, que será especificada numéricamente, a relación de aprobados e elevará a dita relación, xunto coa acta da derradeira sesión e a proposta de nomeamento ou contratación, que terá carácter vinculante, á Alcaldía ou órgano delegado para os efectos de tramitación do pertinente nomeamento.2. O tribunal non poderá propoñer un número de candidatos aprobados superior ao número de prazas convocadas. Non obstante o anterior, sempre que os órganos de selección propoñeran o nomeamento de igual número de aspirantes que o de prazas convocadas, e coa fin de asegurar a cobertura das mesmas, cando se produzan renuncias dos aspirantes seleccionados, antes do seu nomeamiento ou toma de posesión, o órgano convocante poderá requirir do órgano de selección relación complementaria dos aspirantes que sigan aos propostos, para seu posible nomeamento como funcionarios de carreira.3. Se ningún aspirante superase as probas establecidas, o tribunal declarará deserta a convocatoria 1. Os aspirantes propostos deberán presentar no Rexistro Xeral do Concello de Pontedeume, e dentro do prazo de vinte (20) días naturais dende que se faga pública a relación de aprobados por orde de puntuación, os documentos seguintes: a) Fotocopia auténtica ou compulsada do DNI ou documento equivalente. b) Copia auténtica ou fotocopia compulsada do título esixido na correspondente base específica, ou, no seu defecto, xustificante de cumprir todos os requisitos para a súa expedición. Se estes documentos estivesen expedidos depois da data de remate do prazo de presentación de instancias, deberá xustificarse a data na que finalizaron os correspondentes estudios. c) Certificación médica oficial acreditativo de non padecer enfermidade ou eiva física ou psíquica que impida o normal exercicio das funcións propias da praza a desempeñar. d) Declaración xurada de non ter sido separado, mediante procedemento disciplinario, do servizo de ningunha Administración pública, nin atoparse inhabilitado para o exercicio de funcións públicas por sentencia firme. e) Declaración xurada ou promesa de non incorrer en ningún dos supostos de incapacidade ou incompatibilidade establecidos na lexislación vixente e referida ao momento da súa toma de posesión. f) Fotocopia da cartilla da Seguridade Social ( no caso de estar afiliado). g) Declaración xurada do compromiso de portar armas e, se é o caso, de chegar a utilizalas.2. Se os aspirantes propostos tivesen a condición de funcionarios públicos, estarán exentos de xustificar documentalmente as condicións e requisitos xa demostrados para obter o seu anterior nomeamento, debendo neste caso presentar Certificación da Administración Pública da que dependan, acreditativa da súa condición e, se é o caso, demáis circunstancias que consten no seu expediente persoal ou folla de servicios.3. Os que dentro do prazo indicado, e salvo os casos de forza maior, non presentasen a documentación, non poderán ser nomeados, quedando anuladas todas as súas actuacións, sen prexuízo da responsabilidade en que puidesen incorrer por falsidade na súa instancia para tomar parte no proceso selectivo.1.- O nomeamento como funcionario/a de carreira requirirá en todo caso a superación do curso de formación teórico-práctico na Academia Galega de Seguridade. Os aspirantes que non superen o curso non poderán ser nomeados funcionarios de carreira. Con efectos dende o comezo do curso de formación na Academia Galega de Seguridade, serán nomeados funcionarios en prácticas, con dereito a percibir da Corporación ás retribucións correspondentes.2.- Concluído o proceso selectivo e presentados os documentos a que se refire a base anterior, a Alcaldía, de acordo coa proposta do tribunal cualificador, procederá ao nomeamento do funcionario de carreira. Os candidatos seleccionados deberán tomar posesión no prazo máximo dun mes, a contar do día seguinte ao que lle sexa notificado o nomeamento, debendo, previamente, prestar xuramento ou promesa de conformidade co establecido no Real decreto 707/1979, do 5 de abril.3. Os que sen causa xustificada non tomen posesión no prazo sinalado, quedarán en situación de cesantes, con perda de todos os dereitos derivados da convocatoria e do nomeamento conferido.4. Os nomeamentos dos funcionarios deberán publicarse no Boletín Oficial da Provincia. Para o non previsto nestas bases serán de aplicación a Lei 7/1985, de 2 de abril, reguladora das bases de réxime local; Real decreto lexislativo 781/1986, de 18 de abril, polo que se aproba o texto refundido das disposicións vixentes en materia de réxime local; Lei 5/1997, de 22 de xullo, de Administración Local de Galicia; Lei 7/2007, de 12 de abril, do Estatuto básico do empregado público; Lei 30/1984, de 2 de agosto, medidas para a reforma da función pública; Decreto lexislativo 1/2008, do 13 de marzo, polo que se aproba o texto refundido da Lei da función pública de Galicia; Real decreto 896/1991, de 7 de xuño, sobre as regras básicas e os programas mínimos aos que debe axustarse o procedemento de selección de funcionarios da Administración Local; Real decreto 364/1995, de 10 de marzo, polo que se aproba o Regulamento xeral de ingreso do persoal ao servizo da Administración Xeral do Estado e de provisión de postos de traballo e promoción profesional dos funcioanrios civís a AXE; Decreto 95/1991, do 20.03.1991, polo que se aproba o Regulamento de selección do persoal da Administración da Comunidade Autónoma de Galicia; Lei 7/2004, do 16 de xullo, galega para a igualdade de mulleres e homes; Lei 4/2007, do 20 de abril, de coordinación das policías locais de Galicia; Decreto 243/2008, de 16 de outubro, polo que se desenvolve a Lei 4/2007, do 20 de abril, de coordinación de Policías Locais; Orde do 28 de xaneiro de 2009 da Consellería dePresidencia, Administracións Públicas e Xustiza (publicada no DOG nº 22 do 02.02.2009) e a súa corrección de erros publicada no DOG nº 31 do 13.02.2009. A presente convocatoria, as súas Bases e todos os actos administrativos que da mesma se deriven poderán ser impugnados polos interesados nos casos e na forma dispostos na Lei 30/1992, do 26 de novembro, de réxime xurídico das administracións públicas e do procedemento administrativo común.1. O Estado. Concepto. Elementos. A división de poderes. Funcións. Organización do Estado español. Antecedentes constitucionais en España. A Constitución española de 1978. Estrutura e contido. A reforma da Constitución española. O Estado español como Estado social e democrático de dereito. Dereitos e deberes constitucionais; clasificación e diferenciación.2. Dereitos fundamentais e liberdades públicas I: Dereito á vida e integridade. Liberdade ideolóxica, relixiosa e de culto. Dereito á liberdade e seguranza. Dereito á honra, á intimidade persoal e familiar e á propia imaxe. A inviolabilidade do domicilio e o segredo das comunicacións. A liberdade de residencia e de circulación. O dereito á liberdade de expresión recoñecido no artigo 20 da Constitución.3. Dereitos fundamentais e liberdades públicas II: Dereito de reunión. Dereito de asociación. Dereito á participación nos asuntos públicos e ao acceso a funcións e cargos públicos. A tutela xudicial efectiva e a prohibición de indefensión. A imposición de condena ou sanción do artigo 25 da Constitución, sentido das penas e medidas de seguranza. Prohibición de tribunais de honra. O dereito á educación e a liberdade de ensino. Dereito á sindicación e á folga, especial referencia aos membros das forzas e corpos de seguranza. Dereito de petición.4. Dereitos e deberes dos cidadáns. Os principios reitores da política social e económica. As garantías dos dereitos e liberdades. Suspensión xeral e individual destes. O Lidia Manuela Hualpa Essalama.5. A Coroa. As Cortes Xerais. Estrutura e competencias. Procedemento de elaboración das leis. Formas de Goberno. O Goberno e a Administración. Relacións do Goberno coas Cortes Xerais. Funcións do Goberno.6. O Poder Xudicial. Principios constitucionais. Estrutura e organización do sistema xudicial español. O Tribunal Constitucional.7. Organización territorial de Estado. As comunidades autónomas. O Estatuto de autonomía de Galicia. Estrutura e disposicións xerais. Institucións: Parlamento. Presidente e Consello de Goberno. O Tribunal Superior de Xustiza de Galicia. O Valedor do Pobo.8. Relación da Xunta de Galicia coa Administración do Estado e con outras comunidades autónomas. Competencias da Comunidade Autónoma de Galicia. A reforma do Estatuto de autonomía de Galicia.9. O dereito administrativo. Fontes e xerarquía das normas.10. O acto administrativo. Concepto. Elementos. Clases. A validez dos actos administrativos; nulidade e anulabilidade. Notificación de actos administrativos. Cómputo de prazos. Recursos administrativos. Alzada e reposición; o recurso extraordinario de revisión.11. O procedemento administrativo. Concepto e principios xerais. Clases. Os interesados. A estrutura do procedemento administrativo.12. O réxime local español. Principios constitucionais e regulación xurídica. Tipos de entidades locais.13. O municipio. Concepto e elementos. Competencias municipais. A provincia: concepto, elementos e competencias. A organización e funcionamento do municipio. O Pleno. O alcalde. A Xunta de Goberno local. Outros órganos municipais.14. Ordenanzas, regulamentos e bandos. Clases e procedemento de elaboración e aprobación.15. A licenza municipal. Tipos. Actividades sometidas a licenza. Tramitación.16. Función pública local. A súa organización. Adquisición e perda da condición de funcionario. Dereitos, deberes e incompatibilidades dos funcionarios. Situacións administrativas.17. Lei orgánica de forzas e corpos de seguranza. Funcións da policía local.18. Lei de coordinación das policías locais de Galicia e normas de desenvolvemento. Réxime disciplinario: disposicións xerais e faltas disciplinarias.19. A actividade da policía local como policía administrativa I: consumo. Abastos. Mercados. Venda ambulante. Espectáculos e establecementos públicos.20. A actividade da policía local como policía administrativa II: urbanismo. Infraccións e sancións. A protección ambiental: prevención e calidade ambiental, residuos e disciplina ambiental.21. A Lei de emerxencias de Galicia: aspectos fundamentais.22. Delitos e faltas. Circunstancias modificativas da responsabilidade criminal. Persoas responsables: autores e cómplices. Graos de perfección do delito.23. Delitos cometidos con ocasión do exercicio dos dereitos fundamentais e das liberdades públicas garantidos pola Constitución. Delitos cometidos polos funcionarios públicos contra as garantías constitucionais.24. Delitos contra a Administración pública. Atentados contra a autoridade e os seus axentes. Desordes públicas.25. Homicidio e as súas formas. Faltas contra as persoas. Delitos e faltas contra o patrimonio e a orde socioeconómica.26. Delitos contra a seguranza viaria. Faltas cometidas con ocasión da circulación de vehículos a motor. Lesións e danos imprudentes.27. O atestado policial na Lei de axuizamento criminal. Concepto e estrutura.28. Detención: concepto, clases e supostos. Prazos de detención. Obrigas do funcionario que efectúa unha detención. Contido da asistencia letrada. Dereito do detido. Responsabilidades penais en que pode incorrer o funcionario que efectúa unha detención. O procedemento de habeas corpus.29. Lei de seguranza viaria. Regulamentos de desenvolvemento. Estrutura e conceptos xerais.30. Normas xerais de circulación: lugar na vía, velocidade, prioridade de paso, cambios de dirección e sentido. Adiantamentos. Parada e estacionamento. Vehículos e transportes especiais. Cinto e casco de seguranza.31. Circulación por zonas peonís. Comportamento en caso de emerxencia. Sinais de circulación. Clasificación e orde de prioridade.32. Procedemento sancionador por infraccións á normativa de circulación. Actuacións complementarias. Inmobilización e retirada de vehículos da vía pública. Carencia do seguro obrigatorio.33. Accidentes de circulación: definición, tipos e actuacións da policía local. Alcoholemia. Datos. A súa consideración segundo a normativa vixente. Procedemento de indagación do grao de impregnación alcohólica.34. Estrutura económica e social de Galicia: demografía, economía, servizos públicos, sociedade civil, novas tecnoloxías, patrimonio ecolóxico, social e cultural.35. Vida en sociedade. Proceso de socialización. Formación de grupos sociais e masas. Procesos de exclusión e inclusión social. A delincuencia: tipoloxías e modelos explicativos.36. Comunicación: elementos, redes, fluxos, obstáculos. Comunicación con superiores e compañeiros. Equipos de traballo e atención á cidadanía.37. Minorías étnicas e culturais. Racismo e xenofobia. Actitude policial ante a sociedade intercultural.38. Igualdade de oportunidades de homes e mulleres en Galicia: conceptos básicos; socialización e igualdade; políticas públicas de igualdade de xénero. Violencia contra as mulleres: descrición, plans de erradicación e atención coordinada ás vítimas.39. A policía na sociedade democrática. O mandato constitucional. Valores que propugna a sociedade democrática. A dignidade da persoa. Sentido ético da prevención e a represión.40. Deontoloxía policial. Normas que a establecen. A policía como servizo público. O baremo de méritos do concurso para a provisión de prazas mediante o sistema de mobilidade é o que segue: Tendo en conta o previsto no artigo 76º e na disposición transitoria terceira do Estatuto Básico do Empregado Público, as titulacións a baremar serán as seguintes: - Título universitario de postgrao, doutor ou equivalente: 3,00 puntos. - Título universitario de grao, licenciado, arquitecto, enxeñeiro ou equivalente: 2,00 puntos. - Técnico superior, diplomado universitario, enxeñeiro técnico, arquitecto técnico, diplomado superior en criminoloxía, ciencias policiais ou equivalente: 1,50 punto. - Bacharel, técnico ou equivalente: 0,50 puntos. Non se valorará a titulación requirida para o acceso á categoría a que se aspira, salvo que se posúa máis dunha. Tampouco se terán en conta, para os efectos de valoración, as titulacións necesarias ou as que se empregasen como vía de acceso para a obtención dunha titulación superior xa valorada. Para os efectos de equivalencia de titulación só se admitirán as recoñecidas polo Ministerio competente na materia como títulos académicos de carácter oficial e validez en todo o territorio nacional, debendo achegarse a correspondente declaración oficial de equivalencia, ou disposición na que se estableza a mesma e, se é o caso, o BOE en que se publica. Só se valorarán os títulos antes citados, non os cursos realizados para a súa obtención. Para os efectos de valoración da antigüidade só serán tidos en conta os servizos prestados como funcionario de carreira. - Por cada ano de servizos, ou fracción superior a seis meses, prestados nos corpos de policía local: 0,20 puntos. - Por cada ano de servizos, ou fracción superior a seis meses, prestados noutros corpos e forzas de seguranza: 0,10 puntos. - Por cada ano de servizos, ou fracción superior a seis meses, prestados noutros corpos das administracións públicas: 0,05 puntos.3.1. Formación profesional continua: 3.1.1. Os cursos de formación profesional ou outras actividades formativas desenvolvidas directamente pola Academia Galega de Seguridade Pública, ou mediante convenios ou protocolos de colaboración con concellos, deputacións e outras entidades públicas, serán valorados de acordo ao seguinte baremo: - Cada hora presencial en actividades con exame de aproveitamento: 0,025 puntos. - Cada hora a distancia en actividades con exame de aproveitamento: 0,020 puntos. - Cada hora en actividades formativas de asistencia presencial: 0,015 puntos. - Cada hora en actividades formativas de asistencia en formación en liña: 0,010 puntos.3.1.2. Os cursos de manifesto interese policial homologados pola Academia Galega de Seguridade Pública, superados nas universidades, administracións públicas ou a través dos plans de formación continua, serán valorados de acordo ao seguinte baremo: - Ata 20 horas lectivas: só asistencia 0,20 puntos; aproveitamento 0,30 puntos. - Entre 21 e 40 horas lectivas: só asistencia 0,35 puntos; aproveitamento 0,50 puntos. - Entre 41 e 70 horas lectivas: só asistencia 0,45 puntos; aproveitamento 0,65 puntos. - Entre 71 e 100 horas lectivas: só asistencia 0,50 puntos; aproveitamento 0,75 puntos. - Entre 101 e 200 horas lectivas: só asistencia 0,75 puntos; aproveitamento 1,00 puntos. - Máis de 200 horas lectivas: só asistencia 1,00 puntos; aproveitamento 1,30 puntos. Non se terán en conta, para os efectos de valoración: os cursos obrigatorios que formen parte do proceso de selección para o acceso a calquera categoría ou emprego dos corpos e forzas de seguranza; os cursos repetidos, salvo que transcorrese un período superior a cinco anos desde a finalización do primeiro curso e os cursos necesarios para a obtención das titulacións da epígrafe A.1 do anexo III desta orde, nin a superación de materias deles.3.2. Docencia: 3.2.1. A participación como profesor en cursos ou outras actividades formativas desenvolvidas directamente pola Academia Galega de Seguridade Pública, ou mediante convenios ou protocolos de colaboración con concellos, deputacións e outras entidades públicas, dirixidos en particular aos corpos de policía local, ou tamén ao colectivo das forzas e corpos de seguranza, valoraranse por hora impartida a razón de: - Cada hora en actividades formativas de asistencia presencial: 0,020 puntos. - Cada hora en actividades de formación en liña: 0,015 puntos.3.2.2. A participación como profesor en cursos ou outras actividades formativas de manifesto interese policial dirixidos en particular aos corpos de policía local, ou tamén ao colectivo das forzas e corpos de seguranza, desenvolvidos nas universidades, administracións públicas ou a través dos plans de formación continua, valoraranse por hora impartida a razón de: - Cada hora en actividades formativas de asistencia presencial: 0,015 puntos. - Cada hora en actividades de formación en liña: 0,010 puntos. O mesmo curso impartido en máis dunha ocasión só computará unha vez, agás que transcorrese un período superior a cinco anos desde a súa impartición. Os méritos desta epígrafe A.3 deberán acreditarse dentro do prazo que se determine, mediante a presentación dos diplomas ou certificados correspondentes, que expresarán claramente os contidos xerais e as horas de formación ou docencia, se é o caso. - Placa individual ao mérito da policía local: 2,00 puntos. - Placa colectiva ao mérito da policía local: 1,5 puntos. - Medalla ao mérito da policía local: 1,00 punto. - Medalla ou cruz ao mérito policial doutros corpos: 0,75 puntos. - Distincións do órgano colexiado competente do concello: 0,25 puntos. O coñecemento doutro idioma distinto do español e do galego, acreditado por certificado de escola oficial de idiomas, valorarase a razón de: a) Ciclos. - Certificado de superación do ciclo elemental: 1,00 puntos. - Certificado de superación do ciclo superior: 2,00 puntos. b) Niveis. - Certificado superación nivel básico: 0,65 puntos. - Certificado superación nivel intermedio: 1,30 puntos. - Certificado superación nivel avanzado: 2,00 puntos. Só se terá en conta o ciclo ou nivel de máis valor dos que se acrediten. - Celga 1: 0,25. - Celga 2: 0,50. - Celga 3: 0,75. - Celga 4: 1,00. - Anterior curso de iniciación: 0,75. - Anterior curso de perfeccionamento: 1,00. - Linguaxe administrativa nivel medio: 1,50. - Linguaxe administrativa nivel superior: 2,00. Só se terá en conta o título de máis nivel dos que se acrediten. D./Dna., de. anos de idade, veciño/a de. con enderezo na rúa. número., andar., letra., teléfono., e provisto/a do DNI núm., perante V. S. comparece e expoñe: - Que desexa ser admitido/a ás probas selectivas convocadas nese Concello para o acceso á/s praza/s de POLICÍA LOCAL, polo turno (indicar libre ou por mobilidade)., cuxa convocatoria foi anunciada no Boletín Oficial da Provincia n.º., de data. do. de 20. e publicada no Boletín Oficial do Estado nº, de data do de 20. - Que coñece e acepta as bases xerais e específicas que reseña a devandita convocatoria. - Que reúne todos os requisitos esixidos, referidos á finalización do prazo sinalado para a presentación de instancias. - Que achega á solicitude os seguintes documentos ou xustificantes exixidos polas bases que rexen a convocatoria: - - - - - ( En cada liña detallarase un só documento) - Que aboou os dereitos de exame, segundo acredita coa carta de pagamento ou xustificante que achega. Minusvalías (*): [(*) Este apartado tan só será cuberto polos aspirantes que padezan algun tipo de minusvalía, os cales deberán facer constar esta circunstancia, declarando expresamente que a dita minusvalía non é incompatible co desempeño normal das funcións propias da praza á que se aspira, especificando o seu grao de minsuvalía, e, por último, se necesita ou non que o tribunal arbitre medios ou tome algunha medida para realizar as probas]. Por todo iso, SOLICITA de GASTON ALEJANDRO BOREYKO BADALAN. ser admitido para a práctica das probas selectivas correspondentes. En.,. de. de. (Asinado ) SR. ALCALDE-PRESIDENTE DO CONCELLO DE PONTEDEUME (A CORUÑA) [NOTA: O ingreso dos dereitos de exame efectuarase na conta do Concello de Pontedeume na entidade BBVA co CCC 0182-5260-90-0000017595; concepto: dereitos exame administrativos] Pontedeume, o 4 de xuño de 2012 O Concelleiro-Delegado de Urbanismo e Réxime Interior P. D: Resolución nº 676/2011 (BOP nº 134 do 14.07.11) Asdo.: Eugenio Otero González